CELEX: 62018TN0750
Language: et
Date: 2018-12-21 00:00:00
Title: Kohtuasi T-750/18: 21. detsembril 2018 esitatud hagi – Briois versus parlament

4.3.2019   
            
            
               ET
            
            
               Euroopa Liidu Teataja
            
            
               C 82/58
            
         
      21. detsembril 2018 esitatud hagi – Briois versus parlament
      (Kohtuasi T-750/18)
      (2019/C 82/70)
      Kohtumenetluse keel: prantsuse
      
         Pooled
      
      
         Hageja: Steeve Briois (Hénin-Beaumont, Prantsusmaa) (esindaja: avocat F. Wagner)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Parlamendi 24. oktoobri 2018. aasta otsus Steeve Briois puutumatuse äravõtmise taotluse kohta (2018/2075 IMM), millega kiideti heaks õiguskomisjoni raport A8-0349/2018;
               
            
                  —
               
               
                  mõista kõik menetlusega seotud kulud välja Euroopa Parlamendilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et rikutud on Euroopa Liidu privileegide ja immuniteetide protokolli nr 7 (edaspidi „protokoll“) artiklit 8, kuna S. Briois kirjutis, mille alusel alustati tema päritoluliikmesriigis kriminaalmenetlust, kujutab endast selle sätte tähenduses parlamendiliikme kohustuste täitmisel avaldatud arvamust.
               
            
                  2.
               
               
                  Teine väide, et rikutud on protokolli artiklit 9, kuna võttes vastu otsuse S. Briois puutumatuse äravõtmise kohta, eiras parlament nii selle sätte sõnastust kui ka mõtet, mis muudab selle otsuse tühiseks.
               
            
                  3.
               
               
                  Kolmas väide, et rikutud on võrdse kohtlemise põhimõtet ja hea halduse põhimõtet.
                  Esiteks leiab hageja, et parlament on tema suhtes rikkunud võrdse kohtlemise põhimõtet, kuna ta kohtles teda võrreldes teiste sarnastes olukordades olevate parlamendiliikmetega erinevalt, ning järelikult rikkus parlament ka hea halduse põhimõtet, mis tähendab, et pädeval institutsioonil on kohustus analüüsida hoolikalt ja erapooletult kõiki konkreetse juhtumiga seotud asjaolusid.
                  Teiseks on hageja seisukohal, et kaudsete tõendite kogumi alusel on võimalik järeldada, et tegemist on tema suhtes esineva fumus persecutionise selge ilminguga.